VS000657
Datum: 1990-12-18T01:00:00.000+01:00
datum_sodbe_i_stopnje: 1995-07-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 6700000 SIT
opombe: II Ips 474/96. Revizija tožene stranke je bila zavrnjena, višina odškodnine za nepremoženjsko škodo ni bila predmet revizijskega odločanja.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Škodni dogodek

Škoda mu je nastala, ko je bil poškodovan s službeno pištolo.

Poškodba

Strelna rana desne strani prsnega koša in desnih pljuč ter desne trebušne prepone, stelna rana desnega režnja jeter, desnih ledvic ter drugega ledvenega vretenca, ohlapna ohromelost spodnjih udov, okvara mišice zapiralke danke in okvara živčevja sečnega mehurja ter šok zaradi krvavitve.

## Telesne bolečine

1600000 SIT 6 tednov hude, 4 do 5 mesecev srednje hude, blage telesne bolečine v smislu krčev, ki so občasno srednje hude, pa ima še vedno in jih bo imel tudi v bodoče.

#### Hospitalizacija

V bolnišnici se je zdravil dvakrat, v skupni dolžini en mesec in štirinajst dni. V toku prve hospitalizacije sta bili pri tožniku opravljeni zaporedoma dve zahtevni dolgi operaciji v splošni anesteziji. Dva dni se je zdravil v centralni intenzivni terapiji in 12 dni v intenzivni negi.

#### Rehabilitacija

V zavodu za rehabilitacijo invalidov se je zdravil 4 mesece in štirinajst dni, v zdravilišču pa se je v treh hospitalizacijah skupno zdravil osem tednov, tri tedne pa se je zdravil oziroma rekreiral v domu paraplegikov.

#### Nevšečnosti med zdravljenjem

En mesec je bil vezan na strogo ležanje in povsem odvisen od tuje pomoči pri opravljanju fizioloških potreb. Med zdravljenjem je dobil 6400 ml krvi, kar je izmenjava 1,5 kratne količine lastne krvi. 15 krat je bil izpostavljen nizkim dozam ionizirajočega sevanja ob rentgenskih slikanjih in dvakrat srednjim dozam ionizirajočega sevanja ob kompjuterski tomografiji. 4 mesece je bil povsem vezan na invalidski voziček. Po tem času je bil vezan na hojo z berglami in je bil potreben tuje pomoči pri najenostavnejših opravilih in zahtevnejši osebni higieni še eno leto.

## Strah

600000 SIT Tožnik je utrpel hud primaren strah, ki je mejil skoraj na grozo in se nadaljeval v hud sekundarni strah, ki je trajal 5 mesecev, ko je bil utemeljno v skrbeh za izid zdravljenja. Po 5 mesecih je sekundarni strah v hudi obliki popustil in je bil srednje hude intenzitete še nekaj mesecev, nato pa je prenehal.

## Zmanjšanje življenjske aktivnosti

4500000 SIT Tožnik za svoje delo ključavničarja ni zmožen, prav tako pa ni zmožen za drugo ustrezno delo. Funkcionalno se trajne posledice kažejo v delni ohromelosti spodnjih okončin, popolni izgubi erekcije in slabši funkciji sečil. Zaradi trajnih posledic je zmanjšana poškodovančeva splošna življenjska in delovna sposobnost, poškodovanec je trajno nezmožen za fizično pridobitno delo, nesposoben je za vsakodnevne aktivnosti, športne in rekreativne aktivnosti, ki zahtevajo daljšo hojo, stojo, poklekanje, počepanje, hojo navkreber in navzdol po stopnicah, okretnost, enako je zmanjšano sposoben za družabne aktivnosti (ples, izleti, družabna srečanja). Invalidnost poškodovanca izvedenec ocenjuje na 100%.

---

ZOR člen 200, 203